ועדת הכספים, כנסת 17, פרוטוקול מספר 60, 2006-07-04 10:00

יעקב ליצמן: אני פותח את הישיבה.

יעקב ליצמן: הסעיף הראשון הוא אישור מוסדות ציבור לעניין סעיף 46 לפקודת מס הכנסה וסעיף 61 לחוק מס שבח מקרקעין.

יעקב ליצמן: הכל כשר?

יעקב ליצמן: הכל בסדר?

רחל נוימן: הנציג של רשם העמותות בדרך לכאן, אבל בדרך כלל הוא מאיר את תשומת לבי אם משהו לא תקין.

רחל נוימן: אני מניחה שהכל תקין.

רחל נוימן: בדרך כלל הוא מרים אלי טלפון ומעיר לי אם משהו לא תקין.

יעקב ליצמן: אני מציע שנחכה לו.

רחל נוימן: הנה הוא נכנס.

יעקב ליצמן: להלן הבקשה ורשימת המוסדות: 03688406 ח' בתמוז, התשס"ו 04/07/2006

יעקב ליצמן: מר אברהם הירשזון

יעקב ליצמן: משרד האוצר

יעקב ליצמן: שר נכבד, הנדון: אישור מוסדות ציבור לעניין סעיף 46 לפקודת מס הכנסה וסעיף 61 לחוק מס שבח מקרקעין

יעקב ליצמן: רשימות מס': 480606, 484406

יעקב ליצמן: 1.

יעקב ליצמן: לאשר את העמותות הבאות לפי סעיף 46 לפקודת מס הכנסה:

יעקב ליצמן: בכבוד רב, חה"כ יעקב ליצמן העתק: מח' מלכ"רים, רשות המסים בישראל.

ניסן סלומינסקי: אני רואה שהפעם כל הגופים גדולים התחילו להגיש בקשות.

ניסן סלומינסקי: אני רואה את בני ברית.

רחל נוימן: יש קיצוצים בתקציב ולא מעבירים להם תקציבים ישירות, אז הם דואגים בעקיפין.

יעקב ליצמן: מה שמפליא אותי שיש להם ניהול תקין.

יעקב ליצמן: אחרי 60 שנה שיש ניהול תקין, זה הישג.

ניסן סלומינסקי: בישיבה הקודמת הסוכנות היהודית הגישה בקשה.

יעקב ליצמן: מי זה קרן לקידום מורשת ישראל בתל אביב.

רחל נוימן: זאת קרן שקמה כדי לשפץ בתי כנסת מוזנחים בתל אביב.

יעקב ליצמן: זה שייך לחב"ד?

רחל נוימן: כן.

שלי יחימוביץ': למה אנחנו לא מקבלים יותר אינפורמציה על הגופים האלה כשאנחנו באים לאשר להם את התקציב?

יעקב ליצמן: יש לך אפשרות לשבת עם הגברת ותשאלי אותה מה שאת רוצה.

יעקב ליצמן: היא עושה את הבדיקה עבורנו.

יעקב ליצמן: שניהם מוזמנים לכל ישיבה.

ניסן סלומינסקי: הם נאמנים עלינו.

שלי יחימוביץ': למשל, מה הרכב השכר בכל עמותה כזאת?

רחל נוימן: זה אחד הדברים שמאוד חשובים לנו.

רחל נוימן: היו הרבה מאוד ועדות בנושא השכר במוסדות ציבור.

רחל נוימן: היתה בזמנו ועדת אפרתי שקבעה כללים.

רחל נוימן: אמנם אותה ועדה לא נחתמה אבל אנחנו מאמצים את הכללים של ועדת אפרתי שקובעים שיעור הוצאות הנהלה וכלליות מסך כל המחזור.

רחל נוימן: זה נקרא שיעור הוצאות הנהלה וכלליות כדי שלא נקבע רף של שכר וכולם יתיישרו לפיו.

רחל נוימן: כלומר, הוצאות הנהלה וכלליות כוללות גם את שכר המנהל.

רחל נוימן: כך שבאופן אוטומטי יש רף לנושא של השכר.

רחל נוימן: היתה ועדת ארידור, שאני מקווה שבקרוב תגיש את מסקנותיה לראש הממשלה, שגם מאמצת את הכלל הזה של שיעור הוצאות הנהלה וכלליות אבל גם מאמצת כלל ששכר המנכ"לים בעמותות.

רחל נוימן: הבינו שלמרות הרף הזה, הרבה מאוד עמותות משלמות שכר מאוד גבוה.

יעקב ליצמן: למשל, מעגל נשים, מס 9.

יעקב ליצמן: למה לא 11?

רחל נוימן: זאת עמותה שלמעשה היא שלוחה של שולחן עגול.

רחל נוימן: יש הרבה מאוד עמותות שמתמחות בנושא הזה וזאת אחת מהן.

ניסן סלומינסקי: דרך אגב, לשאלה שלך על שכר, הגשתי הצעת חוק בנושא הגבלת שכר, כולל הנושא של עמותות שנתמכות, שבחלק מהן גם אין הגבלות שכר.

ניסן סלומינסקי: זה לא מתקדם.

רחל נוימן: אני מניחה שאם המלצות ועדת ארידור יתקבלו אז - - -

ניסן סלומינסקי: אם זה יפתור, אז מצויין.

שלי יחימוביץ': בינתיים אתם מכילים קריטריונים משלכם, עוד לפני שהוועדות אמרו את דברן?

רחל נוימן: בוודאי.

רחל נוימן: נשאלת השאלה מהו שכר סביר.

רחל נוימן: כשנכנסתי לתפקיד, לפני 4 שנים, היתה לי בעיה עם העניין של שכר סביר.

רחל נוימן: ועדת אפרתי פתרה לי את הבעיה כי יש לי איזה כלל ברזל שאני יכולה לנפנף בו.

רחל נוימן: לעומת זאת, אם יש עמותות קטנות ושהמנכ"ל הוא זה פעיל, לא תמיד אפשר ללכת עם הכלל של האחוזים, כי הוא הפעיל העיקרי.

שלי יחימוביץ': כל העמותות האלה, כבר עברו את הביקורת שלכם?

רחל נוימן: בוודאי.

רחל נוימן: ישנה ועדה פנימית אצלנו ברשות המיסים יושב בה יועץ משפטי, יועץ מקצועי ואנחנו דנים לגבי כל עמותה.

רחל נוימן: כל עמותה שמופיעה ברשימה נבדקת ומאושרת בוועדה פנימית אצלנו.

שלי יחימוביץ': בקיצור, אנחנו חותמת גומי – לטוב, לא לרע.

יעקב ליצמן: גם שר האוצר הוא חותמת גומי.

יעקב ליצמן: בעל הבית הוא קובי.

יעקב ליצמן: אנחנו מצביעים: הנושא אישור מוסדות ציבור לעניין סעיף 46 לפקודת מס הכנסה וסעיף 61 לחוק מס שבח.

יעקב ליצמן: המספר זה 480606, 484406.

יעקב ליצמן: מי בעד?

יעקב ליצמן: מי נגד?

יעקב ליצמן: הצבעה בעד – רוב נגד – אין נמנעים – אין הבקשה לאישור מוסדות ציבור לעניין סעיף 46 לפקודת מס הכנסה וסעיף 61 לחוק מס שבח מקרקעין, נתקבלה.